**ОБЩИНСКА ИЗБИРАТЕЛНА КОМИСИЯ СУНГУРЛАРЕ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

РЕШЕНИЕ № 164-МИ

Сунгурларе, 03 ноември 2019 г.

**ОТНОСНО:** Жалба вх.№183/03.11.2019г. от ПП „ГЕРБ“.

Постъпила е жалба вх.№183/03.11.2019г. от ПП „ГЕРБ“ относно нерегламентирано присъствие на кмет в СИК 022300026 с. Съединение и вмешателство в работата на СИК, отправяне на упреци, забележки, даване на инструкции и прекъсване на изборния процес.

Представители на ОИК посетиха СИК 022300026, разговаряха с всички присъствали(членове на СИК, застъпници и представители на политически партии), разговаряха и със сочения за нарушител Ахмед Али.

Членовете на СИК единодушно и категорично отрекоха да е бил спиран изборния процес или да са отправяни упреци и забележки към членовете на СИК и гласоподавателите в съответната секция.

Ахмед Али категорично отрече да е отправял забележки или да е пречил на изборния процес в секцията. По негови думи е влязъл в секцията само да ги поздрави.

След дискусия комисията намира, че не са на лице доказателства за твърдяното в жалбата, поради което счита същата за неоснователна и не доказана.

На основание чл. 87, ал. 1, т.22 от ИК, Общинска избирателна комисия – Сунгурларе

**РЕШИ:**

Отхвърля жалбата като недоказана и неоснователна.

На основание чл. 88, ал.1 от ИК решението подлежи на обжалване пред ЦИК в три дневен срок от датата на публикуването му.

Председател: ………………………......

/ Димитър Катъров /

Секретар: ………………………......

/ Екатерина Пахова /